O die pyngedagte | Lewies Mymer
October 25, 2011 Lewies Mymer	44 Comments
En toe doen ek wat ek dink ‘n man moet doen as hy in die kak is. Ek sit my beste voet voor. Ek vra hartlik en inniglik ekskuus. Ek maak oggendkoffie en lewer dit af. Ek maak brekfis, weliswaar net muesli en jogurt en melk, maar darem. Ek haal ewe farmaseuties haar vitamiene tablette vir die dag uit, sommer ‘n dubbeldosis, en ook allerhande profilaktiese medikasies. Ek sit ‘n skoon glas met water daar neer vir die drinkslag. Ek maak die bed op, alleen. Ek vou haar pajamas netjies op en bêre dit onder haar kopkussing. Ek sit tandepasta op haar tandeborsel. Ek borsel nie my tande met haar borsel nie. Ek tel die tydskrifte in die toilet op. Ek vee die toiletbak se rand af en laat die deksel sak. Ek haal die leë toiletrolletjie af en sit ‘n nuwe een in. Ek maak die garage se deur oop. Ek sit haar laptop in die kattebak. Ek probeer haar koebaai soen. Die aand skink ek vir haar ‘n glasie van my ses jaar en ‘n maand oue KWV, daai wat ek verlede jaar as 5 jaar oue KWV vir my verjaarsdag gekry het. Met vier stukkies ys en ‘n katspoegie water. Ek weerstaan wyslik die versoeking om vir my ‘n dubbel te gooi.
Sy sit in die woonkamer voor die TV toe ek dit afgee. Sy sit op my plek. Sy swaai die remote soos ‘n septer. ”Bring vir my ‘n stukkie sjokolade, “ sê sy. “Twee blokkies”. Sy kyk vir my. “Tjik Tjik” tjik sy soos daai merrie in die Toyota advertensie. Chopper kyk op van waar hy op die matjie voor die TV lê. Hy trek sy stert, wat gewoonlik soos ‘n Karoo windpomp waai in die noordewind, tussen sy bene in. Sy ore hang soos verlepte pampoenblare in ‘n hittegolf. Hy sluip soos ‘n amoeba by die deur uit. Pamela spring regop, haar ore gespits. Sy kyk my reg in die oë. Ek sweer daar is ‘n smaail op haar brakgesig. Chicks stick together. “En dan kom sit jy hier by my en kyk TV, “ vervolg Vroukie. “Maar Vroukie, dis dan Pasella. Jy weet ek kan nie daai idiotiese gegrinnik van die aanbieders hanteer nie”
Previous PostHuismoles in die flesNext PostHallo Piet
44 thoughts on “O die pyngedagte”
Grinnik… eish my vriend ek kry jou amper jammer… sug… dat jy nou so die voorposisie op ‘n rugbynaweek kan verloor..Doen maar voort die week dalk kry jy ‘n paar voordele terug!
Jip sy ken jou te goed, hier is 5 sterre maar dis nie vir jou nie, dis vir Vroukie!
Aaaah Lewies, jou arme man. Die pyn was goed vir jou kunstenaarsgees – meesterlik vertel!
Van nou af ek ook.
soms is liefde – pasella
Hahaha, jy WOU mos!
Toemaar, een van die dae is jy weer laat vir werk.:DHeerlike skrywe, Lewies.
hallo Bruggie, gaaf om jou hier te sien!
Dankie Vliegie, is lekker as iemand hierdie skryfsels geniet!
Werp jou brood op die water!
Mmm, maar elke hond kry sy dag!
Vroukie sê dankie!
Kunstenaarsiele word gelouter deur suffering!
is so, maar Pasella is nie liefde nie!
Agter elke man…!
Eintlik wou ek nie!
Dis nou waar die groot opmaak inkom!
He he he Lewies……….klink of jy nogal in jou spoor kan trap as dit moet, en………….jy’t nogal ontsag vir Vroukie! Dit hoort so!
110 uit 100.Die 100 vir Vroukie. 10 vir Tjopper.Jy tjop af, vir eers …
Want sy kàn. Gie-gie-gie!
Een ding weet ek, aan die einde van die alles sal sy net so lus wees vir opmaak soos jy,…so wag hierkom GROOT dinge.
Hahaha! Siestog, ek is seker as sy hier gelees het, sou sy jou onvoorwaardelik en op die plek vergewe het. Enige een kan fouteer, maar dit vat ‘n ware man om ekskuus te sê!
Dit was nou wragtag pret. Daai eerste paragraaf is FANTASIES geskryf. Raam dit!
Ha ha ha ha!!! Vat so! Wat is daai ding van ‘n woman scorned. Ai, shame. Pragtig en kostelik!(ek is bly dat jou aksies jou bas gered het!)
Vroukie is awesome!
Net so Vuurklip–in die storie is ek die groot aftjopper!
…en sy het!
Ek was ge-inspireer, Charlinkie!
Die Groot Opmaak, ek sien reikhalsend uit daarna!
Hi Chocbekkie, a man’s gotta do what a man’s gotta do!
Dankie Drualcose. (Interessant hoe jy jou blognaam uitgewerk het!)
Maar sy is slinks né, g’n geweld, g’n stilstuipe, maar sy sit my op my plek!
Nee, ek hoef nie meer nie! Nee, jis daai skaapkop smileys maak my mal.
Sit ek nou hier en idioties grinnik vir jou skrywe.
Het ek jou dalk al op Pasella gesien? ))?
Ja, ek’s daai lieflike enetjie met die heel grootste grinnink.:-}
Nou sal ek moet kyk!
Jy moet pasop laat vroutjie nie aspris skoor soek, oor die op maak so lekker is nie.
The wicked ways of the female of the species!
So lekker om ‘n pos te lees van iemand wat taalvaardig is.xR
Dankie Roosmaryn–komende van jou beskou ek dit as ‘n groot kompliment.
Wel gedaan… lekker geglimlag in die hart gedeelte van my lyf …
Hi Ludwig, altyd lekker om jou hier te sien!